Source: http://docplayer.fi/1291371-1-kuvaus-hallituksen-ja-hallituksen-asettamien-valiokuntien-kokoonpanosta-ja-toiminnasta.html
Timestamp: 2018-03-23 15:05:06+00:00
Document Index: 15775283

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'KKO ', 'kko ', 'kko\n']

1. Kuvaus hallituksen ja hallituksen asettamien valiokuntien kokoonpanosta ja toiminnasta - PDF
Download "1. Kuvaus hallituksen ja hallituksen asettamien valiokuntien kokoonpanosta ja toiminnasta"
1 MARIMEKKO OYJ SELVITYS HALLINTO- JA OHJAUSJÄRJESTELMÄSTÄ 2012 Marimekko Oyj noudattaa Suomen osakeyhtiölakia, julkisesti noteerattuja yhtiöitä koskevia muita säädöksiä sekä Marimekko Oyj:n yhtiöjärjestystä ja NASDAQ OMX Helsinki Oy:n sääntöjä ja ohjeita. Lisäksi Marimekko Oyj noudattaa voimaan tulleen Suomen listayhtiöiden hallinnointikoodin suosituksia (Corporate Governance) noudata tai selitä -periaatteen mukaisesti, poikkeamatta yksittäisistä suosituksista. Selvitys hallinto- ja ohjausjärjestelmästä on laadittu hallinnointikoodin suosituksen 54 mukaisesti ja toimintakertomuksesta erillisenä kertomuksena, ja Marimekon hallitus on käsitellyt sen. Selvitys on julkaistu yhtiön Internet-sivuilla osoitteessa company.marimekko.fi. Hallinnointikoodi on julkisesti saatavilla Arvopaperimarkkinayhdistys ry:n Internet-sivuilla osoitteessa Yhtiön tilintarkastaja PricewaterhouseCoopers Oy, KHT-yhteisö, on tarkastanut, että selvitys on annettu ja että sen taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteittäinen kuvaus on yhdenmukainen tilinpäätöksen kanssa. 1. Kuvaus hallituksen ja hallituksen asettamien valiokuntien kokoonpanosta ja toiminnasta 1.1. Hallituksen kokoonpano Marimekko Oyj:n varsinainen yhtiökokous pidettiin Varsinaisessa yhtiökokouksessa Marimekko Oyj:n hallitukseen valittiin uudelleen seuraavat henkilöt: Hallituksen puheenjohtaja Pekka Lundmark s diplomi-insinööri päätoimi: toimitusjohtaja, Konecranes Oyj, 2005 Hallituksen varapuheenjohtaja Mika Ihamuotila s kauppatieteiden tohtori päätoimi: toimitusjohtaja, Marimekko Oyj, 2008 Elina Björklund s kauppatieteiden maisteri, IDBM-pro päätoimi: toimitusjohtaja, Reima Oy, 2012 Arthur Engel s taloustieteen tutkinto päätoimi: toimitusjohtaja, Björn Borg AB, 2008 Ami Hasan s ylioppilas päätoimi: hallituksen puheenjohtaja, mainostoimisto Hasan & Partners Finland Oy, (7)
2 Joakim Karske s taiteen maisteri päätoimi: johtaja, Design Strategy & Portfolio Planning, Nokia Design, 2009 Hallitus arvioi jäsentensä riippumattomuutta vuosittain Corporate Governance -suositusten mukaan. Marimekko Oyj:n hallituksen jäsenistä Elina Björklund, Arthur Engel, Ami Hasan, Joakim Karske ja Pekka Lundmark ovat yhtiöstä ja yhtiön merkittävistä osakkeenomistajista riippumattomia. Mika Ihamuotila on toiminut Marimekko Oyj:n toimitusjohtajana vuodesta 2008 lähtien. Hänen määräysvallassaan oleva Muotitila Oy omisti Marimekon osakkeista ja äänivallasta 16,04 prosenttia vuoden 2012 lopussa. Hallituksen jäsenille ei ole erityistä asettamisjärjestystä Kuvaus hallituksen toiminnasta Perustan hallituksen tehtäville muodostaa osakeyhtiölaki. Osakeyhtiölain mukaan hallitus huolehtii yhtiön hallinnosta ja toiminnan asianmukaisesta järjestämisestä. Yhtiön juoksevaa hallintoa hoitaa osakeyhtiölain mukaan toimitusjohtaja hallituksen ohjeiden ja määräysten mukaisesti. Marimekko-konsernin hallituksen keskeiset tehtävät on määritelty hallituksen vahvistamassa kirjallisessa työjärjestyksessä. Työjärjestys päivitetään ja vahvistetaan vuosittain varsinaisen yhtiökokouksen jälkeen pidettävässä hallituksen järjestäytymiskokouksessa. Kaikki yhtiön liiketoiminnan kannalta merkittävät ja laajakantoiset asiat käsitellään hallituksessa. Työjärjestyksen mukaan hallituksen kokouksessa käsiteltäviä asioita ovat muun muassa konsernin ja liiketoiminta-alueiden strategisten tavoitteiden ja suuntaviivojen määrittely ja vahvistaminen konsernin ja liiketoiminta-alueiden toimintasuunnitelmien ja budjettien käsittely ja hyväksyminen osavuosikatsausten, konsernitilinpäätöksen ja toimintakertomuksen käsittely ja hyväksyminen liiketoiminnan laajentaminen ja supistaminen yritys- ja rakennejärjestelyt strategisesti tai taloudellisesti merkittävistä investoinneista ja omaisuuden hankinnasta ja myynneistä päättäminen rahoituspolitiikasta ja rahoitukseen liittyvistä vastuusitoumuksista päättäminen konsernin raportointimenettelyn, riskienhallinnan, sisäisen valvonnan sekä tarkastus- ja valvontajärjestelmien vahvistaminen tilintarkastussuunnitelman hyväksyminen yhtiön toimitusjohtajan ja johtoryhmän jäsenten nimittäminen ja palkkaeduista päättäminen toimitusjohtajan ohjeistaminen. Vuonna 2012 hallitus keskittyi muun muassa seuraaviin asiakokonaisuuksiin: yhtiön strategian kehittämiseen sekä liiketoiminta-alueiden strategisten tavoitteiden vahvistamiseen liiketoiminnan ja erityisesti kansainvälistymiseen liittyvien mittavien kehitysprojektien linjaamiseen ja valvontaan poikkeuksellisen suurten investointien linjaamiseen ja valvontaan 2 (7)
3 erityisesti yhtiön kasvuun liittyvän riskienhallinnan valvontaan koko henkilökunnan palkitsemisen kehittämiseentoimintasuunnitelmien ja budjettien käsittelyyn ja vahvistamiseen. Hallitus kokoontui tilivuonna 2012 yksitoista kertaa. Hallituksen jäsenten osallistumisprosentti kokouksiin oli 92. Marimekolla ei ole hallintoneuvostoa Hallituksen valiokunnat Marimekon hallitus on katsonut, ettei yhtiön liiketoiminnan luonne ja laajuus edellytä erillisten valiokuntien perustamista. Yhtiön hallitus hoitaa valiokunnille kuuluvat tehtävät. Tarkastusvaliokunnan tehtäviä hoitaessaan hallitus seuraa tilinpäätösraportoinnin prosessia valvoo taloudellista raportointiprosessia seuraa yhtiön sisäisen valvonnan ja riskienhallintajärjestelmien tehokkuutta käsittelee yhtiön hallinto- ja ohjausjärjestelmästään antamaan selvitykseen sisältyvää kuvausta taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteistä seuraa tilinpäätöksen ja konsernitilinpäätöksen lakisääteistä tilintarkastusta arvioi lakisääteisen tilintarkastajan tai tilintarkastusyhteisön riippumattomuutta ja erityisesti oheispalvelujen tarjoamistavalmistelee tilintarkastajan valintaa koskevan päätösehdotuksen. 2. Toimitusjohtaja Toimitusjohtaja Mika Ihamuotila. S Kauppatieteiden tohtori Toimitusjohtajan tehtävät Hallitus nimittää yhtiön toimitusjohtajan ja päättää tämän palvelussuhteen ehdoista. Ehdot määritellään kirjallisessa toimitusjohtajasopimuksessa, jonka hallitus hyväksyy. Toimitusjohtajan tehtävänä on vastata yhtiön operatiivisesta johtamisesta ja kehittämisestä hallituksen antamien ohjeiden ja määräysten mukaisesti sekä informoida hallitusta yhtiön liiketoiminnan ja taloudellisen tilanteen kehittymisestä. 3. Sisäinen valvonta ja riskienhallinta Marimekko-konsernissa 3.1. Sisäinen valvonta Marimekossa noudatetaan yhtiön sisäisen valvonnan periaatteita ja toimintasuunnitelmaa valvonnan toteuttamiseksi ja seuraamiseksi. Marimekko-konsernissa sisäinen valvonta on prosessi, josta vastaavat konsernin hallitus, johto ja henkilöstö. Sisäisen valvonnan tavoitteena on taata riittävällä varmuudella, että toiminta on tehokasta ja linjassa yhtiön strategian kanssa taloudellinen ja toiminnallinen raportointi on luotettavaa konsernin toiminta on lainmukaista. 3 (7)
4 Marimekon hallitus keskittyy omistaja-arvon kasvattamiseen ja hyvän hallintotavan mukaisesti varmistaa, että yhtiöllä on olemassa sisäisen valvonnan periaatteet. Hallitus vastaa myös yhtiön sisäisten kontrollien ja riskienhallinnan tehokkuuden valvomisesta. Marimekon sisäisen valvonnan viitekehys koostuu seuraavista osa-alueista: hallituksen määrittämä sisäisen valvonnan ja riskienhallinnan politiikka ja periaatteet sisäisen valvonnan ja riskienhallinnan politiikan ja periaatteiden käyttöönoton ja toteutumisen valvonta johdon toimesta kokonaisvaltaisen riskienhallinnan prosessi, jonka avulla voidaan tunnistaa ja arvioida Marimekon tavoitteita uhkaavia riskejä sekä määrittää näille riskienhallintatoimenpiteitä konsernin toimintaa koskevien lakien ja muun sääntelyn noudattamisen varmistaminen ja eettisten arvojen seuraaminen prosessikohtaisesti määritellyt sisäisen valvonnan kontrollit sisältävä tehokas sisäisen valvonnan ympäristö kaikilla konsernin tasoilla henkilöstön yhteiset eettiset arvot ja vahva sisäisen valvonnan kulttuuri. Hallitus huolehtii yhtiön hallinnosta ja toiminnan asianmukaisesta järjestämisestä. Hallitus vastaa myös yhtiön kirjanpidon ja varainhoidon valvonnasta. Tämän lisäksi hallitus hyväksyy sisäisen valvonnan, riskienhallinnan ja hyvän hallinnointitavan toimintalinjat. Toimitusjohtaja luo perustan sisäisen valvonnan toimintaympäristölle ohjeistamalla muuta johtoa sekä valvomalla tapaa, jolla se vastaa liiketoiminnan kontrolloinnista. Toimitusjohtaja hoitaa yhtiön juoksevaa hallintoa hallituksen antamien ohjeiden ja määräysten mukaisesti. Toimitusjohtaja vastaa yhtiön kirjanpidon lainmukaisuudesta ja varainhoidon luotettavasta järjestämisestä. Johtoryhmän jäsenten tehtävänä on omaan vastuualueeseen liittyvien sisäisen valvonnan toimintaohjeiden ja menettelytapojen määrittäminen ja niistä tiedottaminen henkilöstölle. Taloushallinto ja liiketoiminnan ohjaus tukevat toimintojen kontrollien kehittämistä, seuraavat kontrollien riittävyyttä ja tehokkuutta sekä vastaavat ulkoisen raportoinnin oikeellisuudesta, ajantasaisuudesta ja raportointiin liittyvien säännösten noudattamisesta. Marimekossa ei liiketoiminnan luonne ja laajuus huomioon ottaen ole toistaiseksi katsottu tarkoituksenmukaiseksi järjestää erillistä sisäisen tarkastuksen toimintoa. Hallitus arvioi yhtiön sisäisen valvonnan tason vähintään kerran vuodessa. Hallitus voi tarvittaessa käyttää sisäisen tarkastuksen toimeksiantoihin ulkopuolista palveluntuottajaa Riskienhallinta Marimekon riskienhallintaa ohjaa yhtiön hallituksen hyväksymä riskienhallintapolitiikka, joka määrittelee yhtiön riskienhallinnan periaatteet, tavoitteet ja vastuut sekä riskienhallintaprosessin organisoinnin ja valvonnan. Marimekon riskienhallinnan tavoitteena on turvata liiketoiminnan häiriöttömyys ja varmistaa konsernin vakaa tuloskehitys. Kokonaisvaltainen riskienhallinta on jatkuva ja järjestelmällinen prosessi, jossa tunnistetaan ja arvioidaan yhtiön toimintaan ja toimintaympäristöön liittyviä avainriskejä. Avainriskeiksi luokitellaan sellaiset riskit, jotka saattavat estää liiketoimintamahdollisuuden käyttämisen, vaarantaa tai estää konsernin tai sen osan strategisten tavoitteiden saavuttamisen tai toiminnan jatkuvuuden tai 4 (7)
5 muutoin aiheuttaa merkittäviä seuraamuksia yhtiölle, henkilöstölle tai sidosryhmille. Riskienhallinta on kiinteä osa yhtiön johtamis- ja päätöksentekoprosessia ja kattaa konsernin kaikki toiminnot. Riskiraportointi muodostaa kiinteän osan Marimekon vuosittaista liiketoimintasuunnittelua ja strategiaprosessia. Sisäinen riskiraportointi kuuluu säännöllisesti tapahtuvaan, jatkuvaan liiketoiminnan raportointiin sekä liiketoiminnan lyhyemmän aikavälin suunnitteluun ja päätöksentekoprosessiin. Keskeisistä riskeistä ja riskienhallinnan toimenpiteistä raportoidaan vuosittain yhtiön toimintakertomuksessa, neljännesvuosittain julkaistavissa osavuosikatsauksissa, lakien ja säännösten ja hyvän hallintotavan mukaisesti sekä tapauskohtaisesti aina tarvittaessa. 4. Taloudelliseen raportointiprosessiin liittyvä sisäinen valvonta ja riskienhallinta Taloudelliseen raportointiprosessiin liittyvä sisäinen valvonta on osa Marimekon kokonaisvaltaista sisäisen valvonnan ja riskienhallinnan viitekehystä. Marimekon sisäisen valvonnan tavoitteena on keskittyä strategisesti ja toimintojen tehokkuuden kannalta merkittävimpiin riskeihin tukea eettisiä arvoja, hyvää hallintotapaa ja riskienhallintaa varmistaa, että konsernin toiminta on lainmukaista ja että sisäisiä periaatteita ja toimintatapoja noudatetaan varmistaa, että taloudellinen raportointi on luotettavaa ja että se tukee yhtiön sisäistä päätöksentekoa ja palvelee osakkeenomistajien tarpeita. Marimekon konsernitilinpäätös on laadittu kansainvälisten tilinpäätösstandardien (International Financial Reporting Standards) mukaisesti. Konsernitilinpäätöksen liitetiedot ovat myös suomalaisen kirjanpito- ja yhteisölainsäädännön mukaiset. Mahdolliset tarkennukset tehdään tilinpäätöksen liitetietojen mukaisesti. Marimekko Oyj:n liiketoiminnan kehittymistä sekä taloudellisten tavoitteiden toteutumista seurataan koko konsernin kattavalla taloudellisella raportoinnilla. Myyntiraportit laaditaan soveltuvin osin päivittäin, viikoittain ja kuukausittain. Konsernin tulos- ja taseraportit laaditaan kuukausittain. Yhtiön toimitusjohtaja raportoi hallitukselle konsernin kuukausiraportin, tilinpäätös- ja osavuosikatsausaineiston sekä hallituksen työjärjestyksessä erikseen määrätyt asiat. Konsernin liiketoiminnan kehittymisestä ja taloudellisesta tilanteesta tiedotetaan vuosineljänneksittäin julkaistavissa osavuosikatsauksissa ja tilinpäätöstiedotteessa Talousraportointiprosessin sisäisen valvonnan osa-alueet Sisäinen kontrolliympäristö Sisäinen kontrolliympäristö on perusta Marimekon sisäiselle valvonnalle. Se edistää organisaation kontrollitietoisuutta ja luo pohjan muille sisäisen valvonnan osa-alueille. Sisäinen kontrolliympäristö käsittää konsernin henkilöstön eettiset arvot, asiantuntemuksen sekä henkilöstön kehittämisen, johdon toimintatavat ja johdon tavan jakaa vastuuta ja määräysvaltaa sekä hallituksen määrittelemät toiminnan suuntaviivat. Marimekolla on tytäryhtiöt Ruotsissa, Saksassa, Isossa-Britanniassa, Yhdysvalloissa ja Australiassa. Marimekon jakeluverkosto koostuu omista vähittäismyymälöistä, jälleenmyyjäomisteisista Marimekkomyymälöistä sekä muista jälleenmyyjistä, joihin kuuluu niin erikoisliikkeitä kuin tavaratalojakin. Marimekon tuotteita myydään noin 40 maassa. Vuoden 2012 lopussa Marimekolla oli yhteensä 47 omaa myymälää 5 (7)
6 Suomessa, Ruotsissa, Tanskassa, Norjassa, Saksassa, Isossa-Britanniassa, Yhdysvalloissa ja Australiassa. Näiden lisäksi jälleenmyyjäomisteisia myymälöitä oli yhteensä 61. Marimekon talousraportointiprosessin sisäistä kontrolliympäristöä edustaa ohjeistus, jota konsernissa on luotu toimintatapojen yhtenäistämiseksi. Tytäryhtiöiden kirjaamiskäytäntöjen yhdenmukaisuuden varmistamiseksi konsernissa on käytössä yhtenäinen tilikartta. Tämän lisäksi koko konsernin kattavat laskentaperiaatteet on sisällytetty tilinpäätökseen, ja Marimekon hallitus hyväksyy käytettävät laskentaperiaatteet Riskien arviointi Marimekossa riskejä tunnistetaan kattavasti vuosittaisen strategia- ja toimintasuunnittelun osana. Tunnistetuille riskeille määritetään riskienhallinnan toimenpiteet, vastuuhenkilöt ja toteutusaikataulu. Riskikartoituksen päivitys toteutetaan neljännesvuosittain osavuosikatsausten aikataulussa. Riskien tunnistamisen lähtökohtana käytetään Marimekon strategisia ja operatiivisia tavoitteita. Pyrkimyksenä on tunnistaa riskit, joiden toteutuminen vaarantaisi yhtiön asettamien tavoitteiden saavuttamisen. Riskianalyysit ja -arvioinnit toteutetaan itsearviointeina. Konsernin talousraportointiprosessiin liittyville tunnistetuille riskeille on määritetty kontrollitavoitteet sekä konsernille yhteiset kontrollipisteet. Esimerkkejä kontrollipisteistä ovat sisäiset toimintaohjeet ja hyväksymismenettelyt, täsmäytykset, varmistukset ja tehtävien eriyttäminen Kontrollitoiminnot Kontrolleja ovat ne toimintatavat, järjestelmät ja muut menettelytavat, joilla Marimekon johto pyrkii varmistamaan konsernin toiminnan tehokkuuden, taloudellisuuden ja luotettavuuden. Kontrollit auttavat myös varmistamaan, että Marimekon tavoitteiden saavuttamista uhkaavia riskejä hallitaan asianmukaisesti. Talousraportointiprosessin riskiarviossa määritetyt kontrollipisteet ovat paikallaan kaikilla konsernin tasoilla varmistamassa sen, että lainsäädäntöä, sisäisiä toimintatapoja ja eettisiä arvoja noudatetaan. Toimintojen johtajien vastuulla on lainsäädännössä tapahtuvien muutoksien seuraaminen omilla vastuualueillaan sekä muutoksista tiedottaminen konsernissa. Toimintojen johtajat ovat vastuussa tarvittavien vaatimustenmukaisuuden varmistavien kontrollien asettamisesta sekä tarvittavan koulutuksen järjestämisestä toiminnoissa. Lisäksi keskeisimmille liiketoiminta- ja raportointiprosesseille on määritetty prosessikontrollit. Marimekon konsernitilinpäätös perustuu emoyhtiö Marimekko Oyj:n ja sen tytäryhtiöiden erillistilinpäätöksiin. Marimekon ulkomaiset tytäryhtiöt raportoivat konsernille kuukausittain, kvartaaleittain ja tilinpäätösvaiheessa. Konsernin tytäryhtiöiden tilinpäätökset laaditaan paikallisen kirjanpitokäytännön mukaisesti; tytäryhtiöt eivät sovella IFRS-standardeja erillistilinpäätöksissään. IFRS:n mukaisten laatimisperiaatteiden edellyttämät oikaisut tehdään konsernitasolla. Konsernin talousosasto vastaa konsernitilinpäätöksen laatimisesta tytäryhtiöiden toimittamien tilinpäätöstietojen pohjalta. Konsernin talousjohtaja analysoi tytäryhtiöiden toimittamia lukuja mahdollisten poikkeamien havaitsemiseksi. Poikkeamien syyt analysoidaan erikseen, että voitaisiin varmistua tilinpäätöstietojen oikeellisuudesta. Tämän lisäksi konsernin talousosasto tarkastaa tuloslaskelman ja taseen tiedot ennen niiden toimittamista hallitukselle. 6 (7)
7 Hallitus hyväksyy osavuosikatsaukset, tilinpäätöstiedotteen ja tilinpäätökset Viestintä ja tiedotus Kontrolleista ja valvontamenettelyistä viestiminen on olennainen osa Marimekon talousraportointiprosessin sisäistä valvontaa. Talousraportoinnin riskien arviointiin ja kontrollien määrittämiseen osallistuvat tytäryhtiöiden ja konsernin talousraportoinnista vastaavat henkilöt. Konsernin yhteisistä kontrollipisteistä on tiedotettu kaikille raportointiin osallistuville henkilöille. Konsernin taloushallinto tukee yhteisten kontrollien käyttöönottoa tytäryhtiöissä säännöllisellä ohjeistuksella ja seurannalla. Konsernissa on laadittu ohjeet talousraportointiin ja ohjeita päivitetään säännöllisesti. Laskentaperiaatteista ja raportointiohjeista tiedotetaan kaikille talousasioista vastaaville henkilöille Seuranta Kontrollien seuranta on toimintatapa, jolla arvioidaan valvontatoimenpiteiden toimivuutta ja tehokkuutta säännöllisesti. Seuranta voi tapahtua jatkuvan seurannan muodossa osana päivittäisiä työtehtäviä tai erillisinä toimeksiantoina. Hallitus hoitaa valvontatehtäväänsä tarkastusvaliokunnan ominaisuudessa seuraamalla osavuosikatsausten ja tilinpäätöksen raportointiprosessia sekä arvioimalla sisäisen valvonnan ja riskienhallinnan riittävyyttä ja asianmukaisuutta talousraportointiprosessissa. Esimiehet seuraavat talousraportointiprosessin valvontajärjestelmän toimintaa jatkuvasti osana operatiivisen toiminnan seuraamista. Vaihtoehtoisesti valvontaa voi hoitaa myös konsernin taloustoiminto. Jatkuva valvonta käsittää säännölliset johdon aktiviteetit sekä muut toimet, joita henkilöstö toteuttaa tehtäviä hoitaessaan. Erillisten arvioiden laajuus ja toteuttamistiheys riippuvat pääasiassa riskiarvioista ja jatkuvien valvontatoimien tehokkuudesta. Talousraportointiprosessin sisäisessä valvonnassa havaitut puutteet raportoidaan ylöspäin, vakavimmat puutteet aina ylimmälle johdolle ja hallitukselle asti. Muu konsernivalvonta käsittää muun muassa hallinnollisen ja juridisen ohjeistuksen, vastuiden ja valtuuksien määrittelyn sekä organisaation tavoitteiden toteutumisen seurannan ja analysoinnin. Lisäksi osana konsernivalvontaa seurataan riskienhallintajärjestelmän toimivuutta. Marimekko Oyj:n hallituksen hyväksymä (7)
SELVITYS HALLINTO- JA OHJAUSJÄRJESTELMÄSTÄ. Marimekko Oyj MARIMEKON HALLITUKSEN HYVÄKSYMÄ
SELVITYS HALLINTO- JA OHJAUSJÄRJESTELMÄSTÄ Marimekko Oyj MARIMEKON HALLITUKSEN HYVÄKSYMÄ 2.2.2010 SISÄLTÖ 1 Selvitys hallinto- ja ohjausjärjestelmästä... 3 2 Kuvaus hallituksen ja hallituksen asettamien
1(11) MARIMEKKO OYJ SELVITYS HALLINTO- JA OHJAUSJÄRJESTELMÄSTÄ Corporate Governance
MARIMEKKO OYJ SELVITYS HALLINTO- JA OHJAUSJÄRJESTELMÄSTÄ 2016 1. Corporate Governance Marimekko Oyj noudattaa Suomen osakeyhtiölakia, julkisesti noteerattuja yhtiöitä koskevia muita säädöksiä sekä Marimekko
Edellä mainittujen lisäksi Larox Oyj noudattaa 1.1.2009 voimaan tullutta Suomen listayhtiöiden hallinnointikoodia.
SELVITYS HALLINTO- JA OHJAUSJÄRJESTELMÄSTÄ 1. Hallinnointikoodin noudattaminen Larox Oyj on suomalainen osakeyhtiö, jonka päätöksenteossa ja hallinnossa noudatetaan Suomen osakeyhtiölakia, muuta pakottavaa
Selvitys Vaisalan hallinto- ja ohjausjärjestelmästä 2010 (Corporate Governance Statement)
Selvitys Vaisalan hallinto- ja ohjausjärjestelmästä 2010 (Corporate Governance Statement) Vaisalan noudattamat säännökset ja hallinnointikoodi Tämä selvitys Vaisalan hallinto- ja ohjausjärjestelmästä (Corporate
Selvitys Rauten hallinto- ja ohjausjärjestelmästä 2010 Sisällysluettelo RAUTE OYJ SELVITYS HALLINTO- JA OHJAUSJÄRJESTELMÄSTÄ 2010 1 YLEISET HALLINNOINTIPERIAATTEET 3 2 KUVAUS HALLITUKSEN JA HALLITUKSEN
Biotie Therapies Oyj 8.3.2012
1 Biotie Therapies Oyj Selvitys hallinto- ja ohjausjärjestelmästä 2011 2 SISÄLLYSLUETTELO: 1. Selvitys hallinto ja ohjausjärjestelmästä 2. Hallitus 2.1. Hallituksen kokoonpano 2.2. Kuvaus hallituksen toiminnasta
1 YLEISET HALLINNOINTIPERIAATTEET 3
SELVITYS HALLINTO- JA OHJAUSJÄRJESTELMÄSTÄ 2015 SELVITYS HALLINTO- JA OHJAUSJÄRJESTELMÄSTÄ 1 YLEISET HALLINNOINTIPERIAATTEET 3 2 KUVAUS HALLITUKSEN JA HALLITUKSEN ASETTAMIEN VALIOKUNTIEN KOKOONPANOSTA
1. Selvitys hallinto ja ohjausjärjestelmästä 2. Hallitus 2.1. Hallituksen kokoonpano 2.2. Kuvaus hallituksen toiminnasta 2.3. Hallituksen valiokunnat
1. Selvitys hallinto ja ohjausjärjestelmästä 2. Hallitus 2.1. Hallituksen kokoonpano 2.2. Kuvaus hallituksen toiminnasta 2.3. Hallituksen valiokunnat 2.3.1. Tarkastusvaliokunta 2.3.2. Nimitys ja palkitsemisvaliokunta